# romaniasiain neuvottelukunnan kokous 4/2022

#

Aika keskiviikko 28.9.2022 klo 9.00 -11.00

Paikka Teams

Osallistujat

|  |  |
| --- | --- |
| Henry Lindgren, varapuheenjohtaja | x |
| Hannele Varsa, STM | - |
| Jari Rajanen, OKM | - |
| Rauno Merisaari, UM | - |
| Måns Enqvist, Poliisihallitus | x |
| Miriam Schwartz, OPH | x |
| Katri Kairimo, Kuntaliitto, Helsingin kaupunki | x |
| Tanja Ståhlberg, TEM | - |
| Helena Valentin, Itä-Suomen aronk | x |
| Arto Zitron, Länsi-Suomen aronk | x |
| Taito Lehmusta, Etelä-Suomen aronk | x |
| Tuula Åkerlund, Romano Missio  | x |
| Päivi Majaniemi, Suomen Romaniyhdistys | - |
| Henry Nyman, Elämä ja Valo | - |
| Inga Angersaari, Suomen Romanifoorumi | - |
| Tuula Lindgren, Kromana  | x |
|  |   |
| **Pysyvät asiantuntijat** |  |
| Malla Laiti, Etelä-Suomen alueronk | x |
| Katja Ärling, Lounais-Suomen alueronk | - |
| Katriina Nousiainen, oikeusministeriö | x |
| **Kutsutut asiantuntijat:** |  |
| Laura Jauhola, Owal Group | x |
| Marko Stenroos, THL | x |
| **Sihteeristö** |  |
| Anneli Weiste, STM | x |
| Lotta-Kaisa Mustonen,s , harj, STM | x |

**KOKOUKSEN ESITYSLISTA**

1. **Kokouksen avaus**

Varapuheenjohtaja avasi kokouksen klo 9:00.

1. **Esityslistan hyväksyminen**Ilmoitusasioihin lisättiin tuleva julkaisu korona-ajan tiedotuksesta romaniväestölle ja itsenäisyyspäivän seppeleenlasku. Kokouksen esityslista hyväksyttiin.
2. **Läsnäolijoiden toteaminen ja henkilömuutokset**

Läsnäolijat merkattiin pöytäkirjaan. Todettiin, että puheenjohtajan ollessa estynyt, varapuheenjohtaja johtaa kokousta. RONK:ssa on aloittanut uusi pääsihteeri, erityisasiantuntija Anneli Weiste 7.9.2022 ja korkeakouluharjoittelijana on Lotta-Kaisa Mustonen syys-marraskuun ajan. Korkeakouluharjoittelija toimi kokouksen sihteerinä. YM uusi edustaja RONKissa on Matleena Haapala, Tuula Tiainen varajäsen.

1. **Edellisen kokouksen pöytäkirjan hyväksyminen**Edellisen kokouksen pöytäkirja hyväksyttiin muutoksitta.
2. **OM toimeksiantona Laura Jauhola Owal Group Oy:stä: Vihapuhetta ja häirintää koskeva selvitys**

Selvityksen tavoitteena oli tarkastella eri vähemmistöryhmiin kohdistuvaa häirintää ja vihapuhetta. Romanivähemmistön lisäksi selvityksessä on tarkasteltu 10 muuta vähemmistöryhmää. Selvityksessä oli tarkoituksena tuottaa seurantatietoa 2015 tehdyssä ja 2016 julkaistuun selvitystyöhön häirinnästä ja vihapuheesta. Selvityksessä tarkasteltiin myös häirinnän ja vihapuheen esiintymistä koronapandemian aikana ja tämän lisäksi suosituksia vihapuheeseen ja häirintään puuttumisesta on päivitetty. Päätelmänä oli kuitenkin, että romanit kohtaavat häirintää ja vihapuhetta muuta väestöä enemmän. Myös muusta väestöstä poiketen häirinnässä ja vihapuheessa korostuvat palvelutilanteet, sekä romaniväestön luottamus viranomaisille tehtyihin ilmoituksiin ja toimintaan häirintää ja vihapuhetta kohdattuaan. Tiedonkeruun kuva vastaa pitkälti aikaisempaa tiedonkeruuta aiheesta. Nettihäirintä ja sosiaalisen median rooli häirinnän ja vihapuheen yhteydessä korostuvat erityisesti nuorison kohdalla, samoin nettihäirinnän ja sosiaalisessa mediassa tapahtuvan vihapuheen vaikutukset hyvinvointiin. Häirintä tapahtuu pitkälti julkisissa tiloissa, kaduilla, parkkipaikoilla, palvelutilanteissa, julkisissa rakennuksissa ja sosiaalisessa mediassa. Selvityksen johtopäätöksissä suositeltiin uhrien tukipalveluiden ja ilmoituskanavien kehittämistä. Yhdenvertaisuuteen tulee kehittää enemmän huomiota työpaikoilla ja oppilaitoksissa. Asiakaspalvelussa tulisi lisätä osaamista ja vähemmistöjen kohtaamistaitoja. Medialla on myös vastuu tiedon välittämisestä.

Oikeusministeriön tiedote löytyy [täältä](https://oikeusministerio.fi/-/selvitys-antaa-suosituksia-vihapuheen-ja-hairinnan-torjumiseksi).

Kattavampi [raportti](https://julkaisut.valtioneuvosto.fi/handle/10024/164248%20) antaa esitystä paremman kuvan tiedonkeruusta ja tuloksista.

Keskustelussa nousivat esille väylät, joilla romaniväestöä rekrytoitiin selvitystyöhön sekä sosiaalisen median suuri vaikutus häirintään ja vihapuheeseen. Lisätään tiedote selvityksestä www.romani.fi

Keskustelussa huomioitiin selvitys osana Oikeusministeriön rasisminvastaista toimintaa ja valtioneuvoston kanslian on todettu ottavan selvitystyö huomioon toiminnassaan, mm. mahdollisten lisäselvitysten tarve. Keskustelu jatkui tiedonjakamisesta oikeisiin kanaviin. Viharikosten määrä on huomioitu myös poliisihallituksesta ja poliisi julkaisee viharikosselvityksen lokakuussa.

**Päätös:** Neuvottelukunta kävi keskustelun aiheesta ja merkitsee tiedon kuulluksi.

1. **ROMPO3 tilanne, lisätyt toimenpiteet (OPH, LAPS), aikataulu**

Romanikieltä- ja kulttuuria koskevat toimenpiteet on lisätty ROMPO3. Luonnos lähetetään lausuntopalvelu.fi kautta kommentoitavaksi toteuttajille lokakuun alussa.

ROMPO3 on jo käsitelty 3/2022 neuvottelukunnassa. Pääsihteeri huomautti, että ROMPO2 arviointiraportti julkaistaan ROMPO3 julkaisun yhteydessä. Keskustelua käytiin mahdollisuudesta julkaisutilaisuuteen, pääsihteeri selvittää asiaa.

**Päätös:** Neuvottelukunta kävi keskustelun aiheesta ja merkitsee kuullun tiedoksi.

1. **RONK 2023-2025 (pj, jäsenten tehtävät, kokoonpano) keskustelua**

2019-2022 neuvottelukunnan neuvottelukausi on tulossa päätökseensä. Pääsihteeri on yhteydessä kansanedustajiin. Varapuheenjohtaja valitaan uuden neuvottelukunnan romaniedustajien joukosta. STM pyytää marraskuun aikana nimeämisehdotukset.

Keskustelussa nousi esille edustajien aktiivinen halu toimia neuvottelukunnassa, neuvottelukunnan kansainvälinen rooli, eri ikäisten romanitoimijoiden kuuluminen siihen, sekä alueellinen kattavuus.
Työvaliokunnan tehtävänä on valmistella neuvottelukunnan pöydälle tulevat asiat.
Neuvottelukunnan kokoonpanosta keskusteltiin, pääsihteeri selvittää mahdollisuuksia nimetä pysyvä edustus OM:n lisäksi myös THL:stä sekä ottaa kaikkien 4 alueronk suunnittelijaa asiantuntijoiksi, jotta varsinaisille romanijäsenille vapautuu paikkoja ja Aronkkien asema olisi yhdenvertaisempi ja neuvottelukunnalla olisi vahvempi kytkös Rompon toimeenpanoon.

**Päätös:** Neuvottelukunta kävi keskustelun aiheesta ja merkitsee kuullun tiedoksi.

1. **Tiedoksi**

KUR1-asiassa (etninen profilointi) Poliisihallitus infosi pääsihteeriä, poliisin sisäinen selvitys käynnissä –siirretty POHA ja RONK käsittely Neuvottelukunta 5/2022)

KUR1 selvitys ei ole kaikilta osiltaan vielä valmis, mutta se tehdään yhdenvertaisuusvaltuutun edellytysten mukaan ja asian nostaminen RONKiin on yksi poliisihallituksen toimenpide.
Keskustelua käytiin RONKIn osallisuudesta järjestöjen ja poliisin yhteystyöhön.

Menneet tapahtumat:

12.-13.9. HELSINKI: Valtakunnalliset Romaniasiain neuvottelukuntien neuvottelupäivät, STM

Neuvottelupäivät kuitattiin pidetyiksi. Kehittämisehdotukset on otettu huomioon ja tallenne neuvottelupäivistä on katsottavissa Helsingin kaupungin sivuilta 5.10. saakka. Neuvottelupäivien esitysten aiheina oli muun muassa uusi ESR-rahoituskausi, useita romanipolitiikan kannalta tärkeitä aiheita, ROMPO3, sekä järjestöjen rooli kansallisessa toiminnassa. Esitykset on jaettu kaikille osallistujille, ja yhteenveto on julkaistu sivustolla [Ajankohtaista - (romani.fi)](https://romani.fi/ajankohtaista)

14.-15.9. 6th ADI-ROM meeting, Galway, Ireland (Euroopan neuvosto), pääsihteeri etänä

ADI-ROM tekee temaattisia tarkasteluvierailuja eri maihin. Kreikka on perunut maavierailunsa, ja pääsihteeri on ilmoittanut Suomen olevan halukas osallistumaan maavierailuun, joka kohdistuu Puolaan 2023 alussa. ADI-ROMin tapaamisessa on nostettu esille erityisesti päihdeongelmat ja –työ, ja tämän vuoksi pääsihteeri on nostanut Suomen Romanifoorumin toiminnan hyvänä esimerkkinä esille.

Tulevat tapahtumat:

25.-26.10. 15th European Platform for Roma inclusion, Prague (hybrid), Euroopan unioni

Komission työryhmä valvoo EU –jäsenmaiden romanipoliittisten ohjelmien toteutumista. Jokaisella jäsenmaalla on yksi kansallinen edustaja (NRCP=National Roma Contact Point). Suomesta se on aina vastuuministeriö STM:n romanipolitiikan virkamies eli RONKin pääsihteeri. Pääsihteerin lisäksi Suomea edustavat alueellisen romanityön puolesta Kajaanin paikallisromanityöryhmän pj Jenni Kettunen ja sihteeri Ramona Grönstrand.

* Vuonna 2023 julkaistaan teos romaniväestölle tiedottamisesta korona-aikana. Tästä tulossa THL:llä selvitys, ja selvitykseen palataan.
* Itsenäisyyspäivän seremonia pyritään järjestämään. Delegaatioksi ehdotettu eri sukupolvia, nuoria ja ikääntyneempiä

Seuraavat kokoukset:
Työvaliokunta 5/2022 to 10.11. klo 13-14.30

Neuvottelukunta 5/2022 to 17.11. klo 13-15

**Päätös:** Neuvottelukunta kävi keskustelun tapahtumista ja merkitsee kuullun tiedoksi.

1. **Kokouksen päättäminen**

Varapuheenjohtaja päätti kokouksen klo 11.05.

LIITTEET RONK/3 pöytäkirja, Rompo3 luonnos, Taustapaperi neuvottelukunnan kokoonpanosta ja tehtävistä

JAKELU Neuvottelukunnan jäsenet & asiantuntijat

Henry Lindgren Anneli Weiste
 varapuheenjohtaja pääsihteeri

Pohjois-Suomen aluehallintovirasto sosiaali- ja terveysministeriö